Христо Радевски
Кога Петю порасте

chitanka.info

Пет души на гости

дойдоха веднъж

у Петюви.

                Лели

и някакъв мъж.

И всички го гледат,

и радват се те.

Че знаят —

                до вчера

той беше дете.

И хвалят го всички

един подир друг:

— Я, колко порасъл

е вашият внук!

И баба се радва:

— Самата не знам

кога ми порасна

и стана голям.

А Петю й казва

тогава пред тях:

— Когато ти спеше,

аз, бабо, растях!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.